|  |  |
| --- | --- |
| **Jedinica ishoda učenja** |  |
| **Tip nastavnoga sata** | književnost |
| **Nastavni sadržaj** | Charles Baudelaire, poezija (1. sat) |
| **Ishodi učenja** | * prepoznati teme Baudelaireove poezije
* ponoviti sadržaje iz uvoda u modernizam
* objasniti pojam estetika ružnoće
* objasniti pojmove spleen i ideal
* svojim riječima prepričati o B. odnosu prema društvenim vrijednostima
 |
| **Suodnosne veze** | psihologija |
| **Literatura za učenike** | Književni vremeplov 3 |
| **Literatura za nastavnika** | Književni vremeplov 3 |

|  |  |  |
| --- | --- | --- |
| **Faze nastavnoga sata, trajanje i nastavni sadržaji****Uvodni dio**Na uvodnom satu u modernu književnost, istaknuli smo promjenu u odnosu prema umjetnosti.Tako je, umjetnost više nije mimetična, odnosno ne želi oponašati stvarnost, nego ponuditi svijet ljepote ili unutarnjeg svijeta autora.Kao uvod u cjelinu čitali smo pjesmu Epigraf Osuđenoj knjizi. Kakav je kontekst nastanka te pjesme?Pjesma je nastala kao pjesnikova reakcija na osudunjegove zbirke *Cvjetovi zla* izdane 1857.Sjetite se tona kojim je ta pjesma odisala.Pjesma odiše prijezirom prema (malo)građanskom društvu koje ne razumije pjesnikovu poruku. Stekli smo dojam da Baudelaire ne želi da ga konvencionalna građanska publika uopće razumije, jer ona ne može razumjeti zlo.Tako je, jednim dijelom smo čitanjem te pjesme odgovorili na pitanje što su to *Cvjetovi zla* – oksimoron u kojem se javlja ideja o potrebi da se o zlu piše kao da je ono lijepo, zlo se prvi put na velika vrata uvodi kao tema u umjetnosti.Baudelaire kroz svoju poeziju (zbirke *Cvjetovi zla* i *Spleen Pariza*) pokazuje snažan otpor prema društvenim normama i ukusu. Kroz svoju poeziju često želi razobličiti stvarnost i pokazati jednu novu, šokantnu viziju čovjeka.**Središnji dio**Čitanje pjesme *Čitatelju.*Sviđe li vam se ovakav doživljaj čovjeka?(Sviđa nam se jer je šokantan/ NE sviđa...)Kao da je ovom pjesmom ljudski rod dobio pljusku. Kako je prikazan?Prikazan je slabim, podložnim zlu, slabe volje, nemoralnim, sklonim da se prepusti užitcima (citiraju stihove koji potvrđuju osobine)Koja se osobina ističe?Ističe se dosada koja neprimjetno vlada svijetom.Obratite pozornost na pjesničke slike kojima je dočarano zlo, dosada, glupost... Dočarani su novim i svježim pjesničkim jezikom na koji dosad nismo nailazili u poeziji. Slika Sotone koji sisa izmučenu dojku stare bludnice, nekazne životinje... U slikanju zla autor šokira, ali su te slike na neki neobičan način lijepe.Tako je, zlo je, kao što smo već navodili, podignuto na pijedestal umjetnosti. Baudelaireu nije cilj tek ukazati na licemjerno i pokvareno društvo u kojem živo nego i razviti bogat i neobičan pjesnički jezik u koji unosi dotad tabuizirane motive za poeziju. Možemo ovdje govoriti o *estetici ružnoće*.U jednoj od svojih antologijskih pjesama autor se posebno osvrće na svoj odnos prema društvenim vrijednostima.Interpretativno čitanje pjesme *Stranac*.Što primjećujete o obliku pjesme? Lirska proza, dijaloški oblik.Kako je koncipiran razgovor između stranca i nepoznatog postavljača pitanja?Strancu se postavljaju pitanja o temeljnim ljudskim vrijednostima: ljubav, prijateljstvo, novac, obitelj...Kakav je strančev odgovor?On negira i s prijezirom odbija takve vrijednosti.Zašto stranac cijeni oblake?Oblaci koji stoje izdvojeno između nebeskog i zemaljskog mogu se povezati s autorovom izdvojenom umjetničkom pozicijom u odnosu na društvo. Također ih možemo povezati sa svijetom duhovnog zanosa, inspiracije, ideala.Zaključimo na temelju ove dvije pjesme o pjesnikovu viđenju društva i njegovih vrijednosti?Baudelaire donosi pesimističan pogled na svijet koji razobličuje čovjeka i u njemu prepoznaje licemjerje, slabost i zlo. Vrijednosti građanskog društva smatra ispraznom konvencijom i laži. Svojim stavovima sigurno je uznemirio duhove. Možete li prepoznati njegovo mjesto u odnosu na društvo?Stječe se dojam da Baudelaire ne želi pripadati takvom društvu, da je pobunjenik protiv njegovih pravila i svojevoljni izopćenik.Baudelaireovo mračno i šokntno viđenje svijeta u suprotnosti je s osjećajem zanosa koji je pronalazio u pobuđenosti svojih osjeta kojima se prepuštao i koji su ga inspirirali za stvaranje umjetnosti. U njegovoj su poeziji suprotstavljeni **spleen** (osjećaj dosade, učmalosti i besmisla povezan s razočaranjem u modernu civilizaciju) i **ideal** (stanje duha kojem je težio u svojoj poeziji.Ovu novu temu otkrit će nam pjesma *Opajajte se*.Interpretativno čitanje pjesme.Baudelaire tvrdi da treba biti opijen – vinom, poezijom ili krepošću. Kako bismo mogli zamijeniti ovaj pojam, a da ne zazvuči banalno?Hraniti i dražiti duh materijalnom ili duhovnom hranom.U kakvom su odnosu opijenost o kojoj govori Baudelaire i jaram vremena koji spominje?Stanje opijenosti je stanje u kojem zaboravljamo na vrijeme, u kojem se prepuštamo trenutku, i stojimo izvan vremena.**Završni dio**Kod kuće samostalno razmislite koji pojmovi u pjesmi *Opajajte se* odgovaraju motivu oblaka iz pjesme *Stranac*. Napišite kratku interpretaciju tih motiva. | **Aktivnosti učenika****Prisjećanje,****Govorenje****Slušanje****Rad na tekstu, slušanje, govorenje, pisanje****Rad na tekstu, slušanje, govorenje, pisanje****Rad na tekstu, slušanje, govorenje, pisanje****Rad na tekstu, slušanje, govorenje, pisanje** | **Nastavni oblici, metode i metodički postupci** |
|  |  |  |
| **Plan prijenosnika (ploče, računalne prezentacije)** |
| Charles Baudelaire, Cvjetovi zla-prva zbirka moderne poezije, 1857.ČitateljuŠokantan i pesimističan pogled na čovjekaČovjekom vlada nedostatak volje, nemoral, zlo i dosadaEstetika ružnoće – nov pjesnički izraz koji ruši staru estetikuStranacDijaloška pjesma u proziStranac – otuđenikPrijezir svih tradicionalnih vrijednostiOblaci – simbol izdvojenosti od materijalnog, stvaralaštva, idealaPjesnik kao svjestan izopćenik iz društvaSpleen – Ideal – |
|  |
| Načini vrednovanja ishodaUsmeno obrazložiti teme Baudelaireove poezije, odnos prema društvenim vrijednostimaPrepoznati estetiku ružnoće na predlošku teksta u pisanoj provjeriRaspraviti o društvenim vrijednostima |